Kaapeleiden merkintätavat

Suomessa on käytössä oma kansallinen sähkövoimakaapeleiden merkintätapa, jota ei käytetä muissa maissa.ePanorama.net: Kaapelimerkinnät. Kaapelin tyyppimerkintä muodostuu kirjaintunnusten lisäksi kirjaintunnuksen perässä olevista numeroista, jotka ilmaisevat johtimen poikkipinta-alan / halkaisijan, sekä joissain tapauksissa johdinmäärän. Telekaapeleissa ilmoitetaan useimmiten halkaisija, kun taas vahvavirtakaapeleissa poikkipinta-ala. Joissakin tapauksissa merkintä kertoo vielä johtimen värinkin. 1970-luvun puolivälistä alkaen on kansallisen järjestelmän rinnalla ollut Euroopan yhteisön standardisoimisjärjestön CENELEC:n kehittämä tyyppimerkintäjärjestelmä asennuskaapeleille, jolla kuvataan kaapelin rakennetta sekä sen osien erilaisia raaka-aineita. == Kaapeleiden tyyppimerkintäjärjestelmän kirjaimia: == A Alumiinia yleensä 1\. kirjaimena = alumiinijohdin , muualla= Al-vaippa C Konsentrinen kupari, nolla- tai suojajohdin (yleensä kuparilangasta ja nauhasta tehty sidos) D Poimutettu, korrugoitu vaippa tai suojajohdin E Erikoinen, johto poikkeaa vakiotyypistä tai hienolankaista kaapelin johdinta (MKEM) F Litteälanka-armeeraus H Hohtosuojattu, yleensä suurjännitekaapeli J Tarkoittaa muovivaippakaapelia/johtoa. MMJ tai johdinta (MKJ = muovieristeinen kerrattu johdin) K Kaapeli (voimakaapeli), kannatin- eli riippukaapeli (AMKA), tai kerrattu johdin (MKEM) L Lyijyvaippa, lämmityskaapeli, lankamainen johdin (ML) M Muovi, muovieristetty (MCMK), muovivaippa (MCMK) N Neopreenikumi O Ilmoittaa, että kaapeli on ohut (MSO), öljytäytteinen tai ohjauskaapeli (MMO) P Paperieristys, pyörölanka-armeerattu, palttisaumattu vaippa tai pinta- asennuskaapeli (MPLM) PR Pronssilankapalmikko R Vannerauta-armeeraus S Suurjännite, suojattu, silikonikumieriste, suojapalmikko, sisäasennuskaapeli (MHS), taipuisa (MSK), sisäasennuskaapeli (MHS) T Lämmityskaapeli, lämmönkestävä, kaksoisjohdin U Ulkokaapelin tunnus (MU) V Vulkanoitu kumieristys (VSB), valkoinen, valoputkijohto X Silloitettu (vulkanoitu) polyeteeni (PEX-muovieristys) Y Yksittäisvaipattu, erilliset vaipat jokaisella vaihejohtimella, ilmaisee johdon pyöreän muodon (MSOY) Esimerkki: AMCMK A = Alumiinijohdin M = Johdineriste muovia C = Konsentrinen johdin (kuparilankapunos) M = Muovivaippa K = Kaapeli ===Lisämerkintöjä=== Tavallisten kaapeleiden erikoisempien versioiden nimeämiseen käytetään lisämerkintöjä nimen perässä. Niitä käytetään jos kaapeli poikkeaa palokäyttäytymiseltään tavanomaisesta rakenteesta. Sähköiset paloriskit ja niiden hallinta 2003, 47. LS Low Smoke: ”vähän savuava, itsestään sammuva kaapeli” LSZH Low Smoke Zero Halogen: ”vähän savuava, halogeeniton itsestään sammuva kaapeli” HF Halogen Free: ”vähän savuava, halogeeniton nippuna itsestään sammuva kaapeli” FR Fire Resistant: ”palonkestävä kaapeli” == Johtimien värimerkinnät == Johtimien tunnistamiseen käytetään värimerkintöjä, koska johtimien tunnistamisen täytyy täyttää SFS–EN 60446–standardin vaatimukset. Tällä hetkellä käytössä olevassa standardissa SFS–600-1:2022 on määritelty kuinka johtimet täytyy merkitä.SFS–käsikirja 600:n standardissa 6000-5-51 kappaleessa 514.3. Yksittäisten johtimien tapauksessa käytetään seuraavaa värijärjestelmää: \- Nolla tai keskipistejohdin tulee olla koko pituudeltaan sinisellä värillä. \- Suojajohdin on tunnistettava koko pituudeltaan keltavihreällä värillä, tätä väriyhdistelmää ei saa käyttää mihinkään muuhun tarkoitukseen. \- PEN–johtimen on oltava kelta-vihreä koko pituudeltaan ja lisäksi johtimen päät on merkittävä sinisellä lisämerkinnällä, esimerkiksi teipillä. \- Äärijohtimissa käytetään väreinä ruskeaa, mustaa ja harmaata, sekä tarvittaessa numeromerkintöjä. Sinistä johdinta voidaan poikkeuksellisesti käyttää äärijohtimena ja muihin tarkoituksiin edellyttäen, ettei ole sekaantumisen mahdollisuutta, eikä käytössä ole nollajohdinta. Sinistä johdinta ei kuitenkaan saa käyttää suojajohtimena. == Johtimien numeromerkinnät == Ensimmäinen numero kertoo kaapelissa olevien johtimien määrän. Toinen numero kertoo sisäjohtimien nimellispoikkipinnan neliömillimetreissä. Esimerkiksi merkintä MMJ 3 x 1,5 S tarkoittaa muovivaippaista muovieristeistä asennuskaapelia, jossa on kolme kappaletta 1,5 mm2 johtimia, joista yksi on keltavihreä maadoitusjohdin. Jos merkintä olisi MMJ 3 x 1,5 N, kaapelissa olisi keltavihreän maadoitusjohtimen sijaan toinen vaihejohdin. ==Lähteet== *Käsikirja rakennusten sähköasennuksista,17. painos 2010. Espoo: Sähköinfo Oy *SFS 5545. Asennuskaapelit. Palonkestävät halogeenittomat nippuna itsestäänsammuvat asennuskaapelit *SFS–käsikirja 600. Pienjännitesähköasennukset, 1. painos 2007. Helsinki: Suomen Standardisoimisliitto ry *Sähköasennustekniikka, Jukka Ahoranta, 17. painos 2018 ===Viitteet=== ==Aiheesta muualla== * Erkka Virtanen: Asennuskaapelit Amk:n talotekniikan opinnäytetyö, jossa merkintöjä esitellään yksityiskohtaisesti * Esimerkkejä ominaisuuksineen kaapelivalmistajan sivuilla Luokka: Sähkövoima Luokka:Merkintätavat